Diari Oficial de la Generalitat Valenciana


Sumari del DOGV 4106, del 15-10-2001 (2001/9329)

Notificació de la Resolució de 12 de juliol de 2001, per la qual s'incoa l'expedient número 05C99017, de declaració de caducitat per a la concessió atorgada a la mercantil Embarcaciones Megamar 2000, SL, a Manuel Pastor Chabrera.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9329


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 12 de juliol de 2001, per la qual s'incoa l'expedient número 05C99017, de declaració de caducitat per a la concessió atorgada a la mercantil Embarcaciones Megamar 2000, SL, a Manuel Pastor Chabrera. [2001/F9329]
  
Com que no s'ha pogut notificar al senyor Manuel Pastor Chabrera, al domicili conegut per aquesta administració, la Resolució del director general d'Obres Públiques, de data 12 de juliol de 2001, per la qual s'incoa expedient de declaració de caducitat de la concessió atorgada a la mercantil Embarcaciones Megamar 2000, SL, per a instal·lació de local comercial dedicat a taller i venda de material nàutic, expedient número 05C99017, d'acord amb el que s'estableix en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci valga de notificació a l'interessat.
  
"Atés l'informe del Servei d'Explotació i Conservació de Ports en relació a l'expedient de referència, en el qual s'indica que a pesar dels requeriments efectuats no s'ha fet efectiu el depòsit de la fiança, i que no ha existit cap ocupació per part de l'interessat.
  
Vist que per Resolució del director general d'Obres Públiques de data 8 de maig de 2000 es va atorgar a la mercantil Embarcaciones Megamar 2000, SL, la concessió administrativa per a l'ocupació i explotació d'una nau al Port de Burriana, amb destinació a taller i venda de material nàutic, pel termini de cinc anys a partir de la data de notificació d'aquesta, el 19 de juny de 2000.
  
La condició particular segona de la citada resolució establia:
  
2a. Fiança d'explotació. Dins del termini d'un mes, comptat a partir del coneixement de la resolució, el titular de la concessió està obligat a constituir als serveis territorials de la Conselleria d'Economia i Hisenda a Castelló una fiança definitiva per import d'un milió quatre-centes huit mil pessetes (1.408.000 pessetes), import equivalent al cànon anual de la concessió, del compliment de la qual donarà coneixement a aquesta administració.
  
D'altra banda, en la condició 19 de les generals s'indica:
  
Serà causa de declaració de caducitat d'aquesta concessió, a més de les previstes legalment, l'incompliment de les obligacions descrites en aquest plec. La declaració de caducitat suposarà la pèrdua de la fiança o fiances constituïdes, i podrà comportar, a criteri de l'administració, la demolició, retirada de les obres i instal·lacions, parcial o total, a càrrec del concessionari, fins i tot amb reposició del terreny a l'anterior estat, en el termini que se li assenyale i sense dret a cap indemnització.
  
Vist que, davant de l'incompliment de la condició particular segona, es va requerir a la concessionària perquè en el termini de 10 dies s'acreditara la constitució de la fiança, amb advertiment de declarar la caducitat de la concessió. El requeriment consta notificat el 30 de novembre de 2000.
  
Atés que l'article 159 del Reglament de Costes estableix que l'administració, prèvia audiència del titular, declararà la caducitat en els casos següents:
  
a) No-iniciació, paralització o no-terminació de les obres injustificadament durant el termini que es fixe en les condicions del títol.
  
b) Abandonament o falta d'utilització durant un any sense que ningú mitjance justa causa.
  
...
  
c) En general, per incompliment d'altres condicions la inobservança de les quals estiga expressament sancionada amb la caducitat en el títol corresponent.
  
Atés que en el present supòsit concorren les tres causes de caducitat.
  
Atés el que s'estableix en l'article 161 del Reglament de Costes sobre el procediment per a la declaració de caducitat de les concessions.
  
Fent ús de les atribucions que concedeix al director del Centre de Desenvolupament Marítim l'article 32 del Decret 110/2000, de 18 d'agost, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Acord:
  
1. Incoar expedient de declaració de caducitat de la concessió atorgada a la mercantil Embarcaciones Megamar 2000, SL, per la Resolució del director general d'Obres Públiques de data 8 de maig de 2000 per a l'ocupació i explotació d'una nau al Port de Burriana, amb destinació a taller i venda de material nàutic.
  
2. Notificar aquesta provisió d'incoació al concessionari, i concedir-li un termini de vuit dies perquè formule les al·legacions que estime convenients, de conformitat amb el que s'estableix en l'article 161.1.a) del Reglament de Costes.
  
Contra aquesta resolució no es pot interposar cap recurs perquè refereix a un acte de tràmit, sense perjudici del dret de l'administrat a formular les al·legacions que estime oportunes, de conformitat amb el que s'estableix en l'esmentat article 161 del Reglament de Costes i 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior.
  
València, 12 de juliol de 2001.- El director del Centre de Desenvolupament Marítim: Francisco Pérez López."